MUNICIPIUL CRAIOVA

CONSILIUL LOCAL AL MUNICIPIULUI CRAIOVA                
HOTĂRÂREA NR. 486
privind modificarea Hotărârilor Consiliului Local al Municipiului Craiova nr.24/2011 referitoare la reorganizarea Serviciului Public Administraţia Pieţelor şi Târgurilor Craiova în societate comercială cu răspundere limitată şi nr.397/2011 referitoare la încheierea contractului de concesiune între Consiliul Local al Municipiului Craiova şi S.C. Pieţe şi Târguri Craiova S.R.L.

Consiliul Local al Municipiului Craiova, întrunit în şedinţa ordinară din data de 22.12.2011.



Având în vedere raportul nr.188134/2011 întocmit de  Direcţia Urbanism, Amenajarea Teritoriului şi Patrimoniu prin care se propune modificarea Hotărârilor Consiliului Local al Municipiului Craiova nr.24/2011 referitoare la reorganizarea Serviciului Public Administraţia Pieţelor şi Târgurilor Craiova în societate comercială cu răspundere limitată şi nr.397/2011 referitoare la încheierea contractului de concesiune între Consiliul Local al Municipiului Craiova şi S.C. Pieţe şi Târguri Craiova S.R.L. şi rapoartele comisiilor de specialitate ale Consiliului Local al Municipiului Craiova nr.188, 189, 190, 191, 192 şi 193/2011;
În conformitate cu prevederile Legii nr.71/2011 pentru punerea în aplicare a Legii nr.287/2009 privind Codul civil art.1167-1179 din Codul civil, Ordonanţei Guvernului nr.92/2003, republicată, privind Codul de procedură fiscală, modificată şi completată;


În temeiul art.36 alin.2 lit. c coroborat cu alin.5 lit.a şi b, art.45 alin.3, art.61 alin.2 şi art.123 alin.1 din Legea nr.215/2001, republicată, privind administraţia publică locală;
HOTĂRĂŞTE:

Art.1. Se aprobă modificarea art.10, alin.3 din Hotărârea Consiliului Local al Municipiului Craiova nr.24/2011 şi va avea următorul conţinut:

 
„În situaţia nerespectării termenului prevăzut la alin.(2), S.C. Pieţe şi Târguri Craiova S.R.L., va plăti Municipiului Craiova suma de 0,05% din valoarea totală a bunurilor evaluate, care se face venit la bugetul local, precum si majorari de intarziere, conform legii”.
Art.2. Pe data prezentei hotărâri, se modifică în mod corespunzător art.1 din Hotărârea Consiliului Local al Municipiului Craiova nr.397/2011 referitoare la încheierea contractului de concesiune între Consiliul Local al Municipiului Craiova şi S.C. Pieţe şi Târguri Craiova S.R.L., având ca obiect concesionarea bunurilor care aparţin domeniului public şi privat al municipiului Craiova.

Art.3. Primarul Municipiului Craiova, prin aparatul de specialitate: Serviciul Administraţie Publică Locală, Direcţia Urbanism, Amenajarea Teritoriului şi Patrimoniu, Direcţia Economico - Financiară şi S.C. Pieţe şi Târguri Craiova S.R.L. vor aduce la îndeplinire prevederile prezentei hotărâri.  

